Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako Foru Komunitateko familiei, haurrei eta nerabeei laguntza emateko II. Plan Integralaren (2017-2023) Zuzendaritza-batzordearen bilerei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako Foru Komunitateko familiei, haurrei eta nerabeei laguntza emateko II. Plan Integralaren (2017-2023) Zuzendaritza-batzordeari dagokionez, zenbat aldiz bildu da, noiz eta zer gai-zerrendarekin?

2.- Nor eta zer esparruren ordezkari gisa gonbidatu da bilkura horietako bakoitzera?

Iruñean, 2023ko urtarrilaren 17an

Foru parlamentaria: Jorge Esparza Garrido